### מסכת פסחים פרק ד משנה ו

# מצבים שבהם מותר לעשות מלאכה בערב פסח

## רַבִּי מֵאִיר אוֹמֵר: כָּל מְלָאכָה שֶׁהִתְחִיל בָּהּ קֹדֶם לְאַרְבָּעָה עָשָׂר - גּוֹמְרָהּ בְּאַרְבָּעָה עָשָׂר.

## אֲבָל לֹא יַתְחִיל בָּהּ בַּתְּחִלָּה בְּאַרְבָּעָה עָשָׂר, אַף עַל פִּי שֶׁיָּכוֹל לְגָמְרָהּ.

## וַחֲכָמִים אוֹמְרִים: שָׁלשׁ אֻמָּנִיּוֹת עוֹשִׂין מְלָאכָה בְּעַרְבֵי פְסָחִים עַד חֲצוֹת. וְאֵלּוּ הֵן - הַחַיָּטִים וְהַסַּפָּרִים וְהַכּוֹבְסִין.

## רַבִּי יוֹסֵי בַּר יְהוּדָה אוֹמֵר: אַף הָרַצְעָנִים.

משימה 1:

1. סמנו באדום את האומרים במשנה.
2. במשנה מופיע תאריך מסוים כמה פעמים. סמנו בתכלת את המקומות שבהם הוא מופיע.
3. במשנה מופיעים ארבעה מקצועות. סמנו אותם בירוק.

משימה 2:

**רַבִּי מֵאִיר אוֹמֵר:**

כָּל מְלָאכָה שֶׁהִתְחִיל בָּהּ קֹדֶם לְאַרְבָּעָה עָשָׂר - גּוֹמְרָהּ בְּאַרְבָּעָה עָשָׂר.

אֲבָל לֹא יַתְחִיל בָּהּ בַּתְּחִלָּה בְּאַרְבָּעָה עָשָׂר, אַף עַל פִּי שֶׁיָּכוֹל לְגָמְרָהּ.

1. פירוש המילה **קודם** הוא:

לפני / אחרי י"ד בניסן.

1. פירוש המילה **גומרהּ** הוא **גומר אותה**.

לְמָה הכוונה במילה "אותה"? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. במשניות הקודמות למדנו שבחלק מהמקומות נהגו לא לעשות מלאכה בערב פסח עד חצות היום, אבל מה קורהאם מישהו **התחיל לעשות מלאכה לפני כן ולא הספיק לסיים**?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. מה הדין במקרה שבו אדם לא התחיל במלאכה לפני י"ד בניסן, אבל הוא בטוח שיספיק לסיים את המלאכה לפני חצות היום?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

משימה 3:

וַחֲכָמִים אוֹמְרִים: שָׁלשׁ אֻמָּנִיּוֹת עוֹשִׂין מְלָאכָה בְּעַרְבֵי פְסָחִים עַד חֲצוֹת. וְאֵלּוּ הֵן - הַחַיָּטִים וְהַסַּפָּרִים וְהַכּוֹבְסִין.

רַבִּי יוֹסֵי בַּר יְהוּדָה אוֹמֵר: אַף הָרַצְעָנִים.

1. כִּתבו שלט או הודעה לחנותו של אחד מבעלי האומנויות שנזכרו במשנה שבו הוא מודיע על שעות הפתיחה בערב פסח. כִּתבו בשלט גם את שעת סגירת החנות.
2. כתבו שלט או הודעה שבה מודיע בעל חנות מסוימת שהחנות תהיה סגורה לחלוטין בערב פסח. בחרו בחנות מתאימה.

משימה 4:

1. מחקו את המיותר:

לדעת חכמים מותר / אסור לחייטים לעבוד בערב פסח **כשעה לפני השקיעה**.

1. צטטו שתי מילים מדברי חכמים שמהן למדתם את התשובה:

\_\_\_\_\_\_\_\_\_\_\_\_\_\_\_.